Source: http://www.finlex.fi/fi/laki/alkup/1997/19971305
Timestamp: 2018-08-16 09:39:09+00:00

Document:
Kirkolliskokouksen päätös kirkkojärjestyksen… 1305/1997 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1997 › 1305/1997
Annettu Turussa 16 päivänä toukokuuta 1997
kumotaan 8 päivänä marraskuuta 1991 annetun kirkkojärjestyksen (1055/1993) 6 luvun 16 §:n 2 momentti ja 16 luvun 2 §:n 2 momentti, sekä
muutetaan 6 luvun 39 §:n 2 momentti, 50 §, 52 §:n 2 ja 3 momentti, 15 luvun 8 §, 16 luvun 2 §:n 1 ja 3 momentti, 5 §:n 1 momentti ja 23 luvun 6 § seuraavasti:
Kanttorin tehtävistä määrätään tarkemmin kirkkoneuvoston tai seurakuntaneuvoston hyväksymässä johtosäännössä.
Seurakunnat voivat perustaa yhteisen diakonian viran. Seurakunta voi perustaa tällaisen viran myös yhdessä seurakuntayhtymän kanssa.
Tuomiokapituli voi kirkkovaltuuston tai seurakuntaneuvoston anomuksesta enintään viideksi vuodeksi kerrallaan vapauttaa seurakunnan täyttämästä diakonian virkaa.
Samaan hiippakuntaan kuuluvat seurakunnat voivat perustaa yhteisen kanttorinviran. Seurakuntien lisäksi aloitteen yhteisen kanttorinviran perustamisesta voi tehdä myös tuomiokapituli.
Seurakunnalla tai seurakuntayhtymällä tulee olla varainhoitosääntö, joka sisältää määräykset rahatoimesta, tilinpidosta, talousarviosta ja omaisuuden hoidosta sekä tilintarkastuksesta. Varainhoitosäännön hyväksyy kirkkovaltuusto.
Seurakuntayhtymään kuuluvat seurakunnat voivat järjestää kirkonkirjojen pitämisen kokonaan tai osaksi keskusrekisteriin. Keskusrekisterin perustamisesta päättää yhteinen kirkkovaltuusto. Asiassa on pyydettävä seurakuntaneuvostojen tai seurakuntien omien kirkkovaltuustojen lausunnot.
Jos muut kuin seurakuntayhtymään kuuluvat seurakunnat haluavat järjestää kirkonkirjojen pitämisen yhteiseen keskusrekisteriin 1 momentin mukaisesti, seurakuntien kirkkovaltuustojen on tehtävä siitä sopimus.
Kirkonkirjat ja seurakunnan arkisto on säilytettävä asianmukaisessa arkistohuoneessa turvassa tulelta, kosteudelta ja muulta turmeltumiselta. Ennen kuin arkistohuoneen piirustukset hyväksytään, niistä on pyydettävä kirkkohallituksen lausunto.
Turussa 16 päivänä toukokuuta 1997
6 luku - Viranhaltijat ja työntekijät39 §50 §52 §15 luku - Seurakunnan talous8 §16 luku - Kirkonkirjat ja seurakunnan arkisto2 §5 §23 luku - Täydentäviä määräyksiä6 §

References: §50
 §52
 §15
 §16
 §5
 §23